# VODIČ ZA GRAĐANE O GODIŠNJEM IZVRŠENJU PRORAČUNA ZA 2021. GODINU

**Uvodna riječ Župana**

Poštovani,

Osim vodiča kod donošenja proračuna za iduću godinu, temeljem novog Zakona o proračunu, obveza jedinica lokalne i područne (regionalne samouprave) je i objava vodiča za građane o godišnjem izvještaju o izvršenju proračuna. Osim navedene zakonske obveze, svrha ovog Vodiča je povećanje transparentnosti rada Županije i informiranosti naših građana o načinu raspolaganja javnim sredstvima kao i povećanje interesa javnosti za županijske aktivnosti i projekte te, u konačnici, i njenoj većoj uključenosti u proračunske procese Županije.

Kraj fiskalne godine je vrijeme za svođenje računa o uspješnosti izvršenja proračuna, a Godišnji izvještaj o izvršenju proračuna, čija su forma i rokovi podnošenja propisani zakonskim i podzakonskim propisima, je upravo dokument koji tome služi. Naime, osim podataka o izvršenju prihoda / primitaka i rashoda / izdataka, Godišnji izvještaj o izvršenju pruža i dodatne informacije o financijskom položaju proračuna i njenih proračunskih korisnika, ali i uspješnosti izvršenja postavljenih ciljeva. U tom smislu, podaci prezentirani u Godišnjem izvještaju o izvršenju Proračuna Primorsko-goranske županije govore u prilog tome da je Primorsko-goranska županija financijski stabilna, da je odgovorno upravljala javnim sredstvima u prošloj godini te da je u velikoj mjeri ostvarila sve proračunom postavljene ciljeve.

## OPĆENITO O PRORAČUNU

**Što je proračun?**

Županijski Proračun je dokument kojim se u skladu sa zakonom procjenjuju prihodi i primici te rashodi i izdaci Županije za jednu godinu, a donosi ga Županijska skupština kao njezino predstavničko tijelo.

**Glavne funkcije Županijskog proračuna su:**

* Da prikazuje najvažnije ciljeve Županije u fiskalnoj godini.
* Da služi kao instrument kojim se utječe na ekonomsko stanje lokalnog okruženja.
* Da služi kao sustav kontrole prikupljanja i trošenja proračunskih sredstava.

**Osnovne informacije koje pruža proračun**

Kao dokument kojim se najavljuje način prikupljanja i distribuiranja županijskih prihoda, Županijski proračun mora dati informaciju o:

* ukupnom iznosu raspoloživih prihoda Županije
* načinu kako će se prihodi ostvariti
* ukupnom iznosu javne potrošnje
* rasporedu raspoloživih sredstava na pojedine javne funkcije, programe, aktivnosti i projekte

**Od čega se proračun sastoji?**

Struktura i izgled Županijskog proračuna propisana je Zakonom o proračunu i čini ga:

* ***Opći dio Proračuna*** - sastoji se od Računa prihoda i rashoda i Računa financiranja u kojima su prihodi i primici prikazani prema prirodnim vrstama, a rashodi i izdaci prema ekonomskoj namjeni kojoj služe.
* ***Posebni dio Proračuna*** – u njemu su iskazani svi planirani rashodi i izdaci razvrstani prema propisanim proračunskim klasifikacijama koje omogućuju lakše praćenje i snalaženje u Proračunu.

*Proračunske klasifikacije jesu: organizacijska, programska, funkcijska, ekonomska, lokacijska te izvori financiranja.*

Iz posebnog dijela proračuna moguće je utvrditi koje su to aktivnosti i projekti koje Županija planira financirati, vrste rashoda i izdataka koje se u njima pojavljuju, iz kojih sredstava se isti financiraju, te tko je organizacijski nadležan za provedbu planiranih aktivnosti i projekata

**Što su to proračunski korisnici?**

Proračunski korisnici Primorsko-goranske županije jesu one ustanove kojima je Županija osnivač i koje se većim dijelom financiraju iz županijskog Proračuna i navedene su u Registru korisnika proračuna koji se objavljuje u Narodnim novinama. Županija ima 94 proračunska korisnika među kojima su: 7 ustanova u zdravstvu, 5 ustanova u socijalnoj skrbi, 3 ustanove u kulturi, 32 osnovne škole, 30 srednjih škola, 4 učenička doma, 5 ustanova iz područja zaštite prirode, prostornog uređenja, energetske učinkovitosti, regionalnog i ruralnog razvoja, te vijeća nacionalnih manjina.

*Osim proračunskih korisnika Županija je nadležna i za 8 županijskih lučkih uprava kao i za Županijsku upravu za ceste Primorsko-goranske županije koja ima status izvanproračunskog korisnika što znači da Županija ima odlučujući utjecaj na upravljanje. Iako im je Županija osnivač, financijski planovi ovih ustanova nisu uključeni u proračun.*

Financijski planovi svih županijskih proračunskih korisnika sastavni su dio Proračuna Primorsko-goranske županije, tako da možemo govoriti o konsolidiranom županijskom proračunu kojeg čini proračun Županije i financijski planovi svih njezinih proračunskih korisnika.

**Rebalans proračuna**

Jedno od najvažnijih proračunskih načela je načelo uravnoteženosti prema kojem ukupna visina raspoloživih sredstva mora odgovarati ukupnoj visini planiranih rashoda i izdataka.

Tijekom fiskalne godine, koja je relativno duga, može doći do neusklađenosti planiranih prihoda/primitaka i rashoda/izdataka, pa se njihovo ponovno uravnoteženje vrši putem rebalansa proračuna.

**Sudjelovanje u izradi proračuna**

Osim upravnih tijela Županije i županijskih proračunskih korisnika, i građani, pravne osobe i druge zainteresirane strane imaju mogućnost uključivanja u proces izrade proračuna na način da mogu dostaviti svoje komentare na Nacrt prijedloga Proračuna Primorsko-goranske županije putem za to predviđenog obrasca u sklopu savjetovanja s javnošću.

## GODIŠNJI IZVJEŠTAJ O IZVRŠENJU PRORAČUNA PRIMORSKO-GORANSKE ŽUPANIJE ZA 2021. GODINU

**Godišnji izvještaj o izvršenju Proračuna za 2021. godinu**

Obveza izrade Godišnjeg izvještaja o izvršenju proračuna za jedinice lokalne i područne (regionalne) samouprave utvrđena je Zakonom o proračunu i Pravilnikom o polugodišnjem i godišnjem izvještaju o izvršenju proračuna.

Osnovna svrha navedenog izvještaja je dati informacije o:

• planiranim i ostvarenim godišnjim prihodima i rashodima, primicima i izdacima iskazanim prema proračunskim klasifikacijama,

• izvršenim preraspodjelama tijekom izvještajnog razdoblja,

• stanju duga i stanju danih zajmova proračuna i njegovih proračunskih korisnika,

• ostvarenju postavljenih planova i

• uspješnosti ispunjenja postavljenih ciljeva

• stanju potraživanja za prihode JLP(R )S i njihovih proračunskih korisnika,

• stanju nepodmirenih dospjelih obveza JLP(R )S i njihovih proračunskih korisnika,

• stanju potencijalnih obveza po osnovi sudskih postupaka JLP(R )S i njihovih proračunskih korisnika.

Sadržaj Godišnjeg izvještaja o izvršenju proračuna čini:

* Opći dio Proračuna, po ekonomskoj i funkcijskoj klasifikaciji te izvorima financiranja
* Posebni dio Proračuna – po organizacijskoj te programskoj klasifikaciji
* Izvještaj o zaduživanju
* Izvještaj o danim jamstvima
* Izvještaj o korištenju proračunske zalihe
* Obrazloženje ostvarenja prihoda/primitaka te rashoda/izdataka (+ pojedine bilančne pozicije)
* Izvještaj o provedbi Plana razvojnih programa

***Izvršenje Proračuna za 2021. godinu***



Visina planiranih sredstava za financiranje javnih rashoda i izdataka Primorsko-goranske županije u 2021. godini početnim je Proračunom („Službene novine“ broj 40/20) utvrđena na razini od 1.353.079.000,00 kuna.

U srpnju 2021. godine Županijska skupština je usvojila Izmjene i dopune Proračuna za 2021. godinu i projekcija za 2022. i 2023. godinu ("Službene novine", broj 18/21) kojima se visina Proračuna povećala za 143.244.000,00 kuna, odnosno na iznos od 1.496.323.000,00 kuna.

Godišnjim izvještajem o izvršenju Proračuna PGŽ za 2021. godinu utvrđuje se sljedeće:

* ukupno raspoloživa sredstva (prihodi/primici uvećani za prenesena sredstva iz prethodne godine) konsolidiranog proračuna Županije u 2021. godine iznosila su 1.504.523.890,00 kuna ili 100,55% planskog iznosa (1.496.323.000,00 kuna).
* prihodi i primici tekuće godine naplaćeni su u iznosu od 1.476.116.416,20 kuna odnosno 100,56 % godišnjeg plana,
* ukupni rashodi i izdaci Proračuna u 2021. godini izvršeni su u iznosu od 1.407.775.230,97 kuna odnosno 94,08% godišnjeg plana,
* razlika između raspoloživih sredstava i izvršenih rashoda / izdataka (tj. neutrošena sredstva) na kraju 2021. godine iznosi 96.748.659,03 kuna ili 6,4% ukupno raspoloživih sredstava. Navedeni višak konsolidiranog proračuna sastoji se od neutrošenih sredstava Županije u iznosu od 35.449.341,96 kuna i neutrošenih sredstava njenih proračunskih korisnika u iznosu od 61.299.317,07 kuna (najveći udio u ostvarenom višku korisnika imaju ustanove zdravstva u iznosu od 40,6 mil.kuna i ustanove srednjeg školstva u iznosu od 10,9 mil.kuna).

**Proračunski prihodi i primici**

Ukupni prihodi i primici u 2021. godini naplaćeni su na razini konsolidiranog Proračuna u iznosu 1.476.116.416,20 kuna, odnosno 100,56% plana. Od navedenog iznosa, 390.450.390,54 kuna odnosi se na ukupne prihode i primitke Županije, dok se 1.085.666.025,66 kuna odnosi na ukupne prihode i primitke županijskih proračunskih korisnika.

***Planirani i ostvareni prihodi i primici Županije i proračunskih korisnika za 2021. godinu***

******

***Struktura ostvarenih prihoda i primitaka u 2020. i 2021. godini***



***Struktura naplaćenih prihoda i primitaka konsolidiranog Proračuna u 2021. godini***



U strukturi ukupnih prihoda i primitaka najveći udio zauzimaju pomoći (37,3%), zatim prihod od HZZO-a (25,9%) i porez na dohodak (11,8%).

**Proračunski rashodi i izdaci**

Ukupni rashodi i izdaci na razini konsolidiranog Proračuna u 2021. godini izvršeni su u iznosu 1.407.775.230,97 kuna, odnosno 94,08% u odnosu na plan.

***Planirani i izvršeni rashodi i izdaci konsolidiranog proračuna PGŽ u 2021. godini i usporedba s izvršenjem prethodne godine***



***Struktura izvršenih rashoda i izdataka konsolidiranog proračuna PGŽ u 2021. godini***

******

U strukturi ukupnih rashoda i izdataka najveći udio imaju rashodi za zaposlene (64,3%) i materijalni rashodi (21,8).

***Izvršenje konsolidiranog proračuna PGŽ za 2021. godinu prema organizacijskoj klasifikaciji***

******

Proračunske rashode možemo promatrati po funkcijskoj klasifikaciji tj. razvrstane prema njihovoj namjeni.

***Struktura rashoda konsolidiranog proračuna PGŽ za 2021. godinu prema funkcijskoj klasifikaciji***

******

Najveći dio županijskog proračuna usmjeren je u zdravstvo (40,8%) i obrazovanje (38,8%), te opće javne usluge (7,0%).

Gore navedeni podaci u stvari predstavljaju raspored proračunskih sredstava prema funkcijama države.

**Izvještaj o zaduživanju**

Dugoročne obveze Županije po osnovi kredita i zajmova na dan 31.12.2021. godine iznose 18.025.598,31 kuna što je za 2.688.401,08 kuna, odnosno za iznos godišnjih otplata glavnice, manje u odnosu stanje 01.01.2021. godine (20.713.999,39 kuna). Navedene dugoročne obveze proizlaze temeljem jednog dugoročnog zajama i jednog dugoročnog kredita uz pomoć kojih je Županija financirala Projekt izgradnje Županijskog centra za gospodarenjem otpadom Marišćina i Projekt energetske obnove zgrada osnovnih škola PGŽ Primorsko-goranska županija.

Sukladno Zakona o proračunu, JLP(R)S može dati jamstvo pravnoj osobi u njezinom većinskom izravnom ili neizravnom vlasništvu i ustanovi čiji je osnivač za ispunjenje obveza pravne osobe i ustanove, ali prije davanja jamstva JLP(R)S potrebno je ishoditi suglasnost Ministra financija. Dano jamstvo uključuje se u opseg mogućeg zaduženja JLP(R)S.

Na dan 31. prosinca 2021. godine aktivna su četiri županijska jamstva:

* Županijska uprava za ceste- pripremni radovi i imovinsko-pravna priprema zemljišta II. i III. Dionice županijske ceste Ž-5025 Rujevica-Marčelji
* Ekoplus - sufinanciranje izgradnje ŽCGO Marišćina ( program IPA, komponenta III, Operativni program Zaštita okoliša)
* ŽLU Rab – kupnja i uređenje poslovnog prostora
* ŽLU Rab – izgradnja ribarske luke

Ukupno stanje obveza po kreditima za koje je Županija izdala jamstvo iznosi 62.778.851,22 kuna.